Si estàs buscant una especialització en l'estudi i el coneixement de les societats de la informació, amb la finalitat de comprendre i analitzar l'impacte de les TIC en la societat, aquesta formació és per a tu: Màster universitari en Societat de la Informació i el Coneixement, una formació dissenyada i impartida per la Universitat Oberta de Catalunya.
El màster en Sociologia: Transformacions Socials i Innovació es planteja com a objectiu general formar científics i professionals líders en l'estudi del canvi social i en la creació de tecnologies socials, capaços de proposar noves respostes als reptes col·lectius i de millorar les institucions i les societats.
El màster pretén proporcionar una visió global del canvi social actual i dels reptes estratègics que planteja, una capacitat transversal per a l'anàlisi científica dels processos de transformació social i d'innovació, i la capacitat de dissenyar i avaluar models d'intervenció.
El màster aborda la disciplina sociològica des de diferents escales: des de la global (modernitats múltiples i processos de globalització) fins a la local (transformacions urbanes, canvis en les condicions de vida o en les relacions de gènere) i des d'àmbits sectorials diferents (cultura, educació, economia), en xarxes, institucions i organitzacions (públiques i privades).
L'àmbit del treball, les relacions laborals i la gestió dels recursos humans a les organitzacions ha esdevingut un camp professional de gran interès pel seu valor estratègic en relació amb el benestar de les persones en el context laboral, la competitivitat de les empreses i el desenvolupament socioeconòmic.
El màster en Treball, Relacions Laborals i Recursos Humans ofereix una formació aplicada, avançada i especialitzada en un cos de coneixements conceptuals, procedimentals, tècnics i actitudinals que permetin als professionals desenvolupar-se en l'àmbit de les organitzacions i de l'ocupació com a tècnics, gestors, consultors o directors en diversos llocs de treball.
T'agradaria ampliar els teus coneixements en turisme i adquirir habilitats per convertir-te en gestor de destinacions turístiques o ocupar llocs de direcció en l'àmbit del turístic cultural? el màster oficial en Turisme Cultural t'ofereix una formació impartida per la Universitat de Girona.
Aconseguiràs una formació especialitzada en la gestió cultural destinada a les activitats turístiques.
El màster en Turisme Sostenible i TIC s'articula en tres eixos principals: l'aplicació de coneixements avançats en sostenibilitat, l'ús especialitzat de les TIC (tecnologies de la informació i la comunicació) i una perspectiva d'inclusió i governança en el desenvolupament i la gestió de les organitzacions i les activitats turístiques.
Ofereix a l'estudiant una formació que permet entendre les claus, des d'un punt de vista crític, del funcionament i dels canvis que s'estan produint en el sector, i dominar tècniques, eines i procediments per adoptar noves maneres d'entendre, gestionar i promocionar el turisme.
El màster en Turisme Urbà és un màster específic sobre turisme urbà que incorpora dos àmbits nous i diferenciats: l'emprenedoria en destinacions urbanes i la generació de coneixement i intel·ligència turística.
Pretén respondre a una demanda creixent de coneixement reglat en turisme urbà en un context de transformació ràpida de les ciutats, de consolidació del paradigma de ciutat intel·ligent ( smart city ) i d'eclosió de l'entorn urbà com a escenari turístic.
El màster forma professionals i investigadors d'alt nivell per a l'exercici de diversos perfils professionals consolidats i nous i per al disseny i la gestió de projectes relacionats amb activitats de producció i consum turístic i activitats associades al turisme en entorns urbans, amb enfocaments i continguts més amplis.
Si estàs interessat a adquirir coneixements sobre l'entorn cultural, polític i econòmic de la Xina com a nova potència mundial, el màster oficial en Unió Europea-Xina: Cultura i Economia t'ofereix una formació dissenyada i impartida per la Universitat Autònoma de Barcelona que et permetrà desenvolupar labors de recerca sobre aquest nou mercat o expandir les teves activitats comercials i econòmiques.